**ŠILUTĖS ŽIBŲ PRADINĖS MOKYKLOS VEIKLOS KOKYBĖS GILUMINIO ĮSIVERTINIMO ATASKAITA 2021-2022 M.M.**

**Mokyklos veiklos kokybės įsivertinimo teisinė bazė:**

 Mokyklos veiklos įsivertinimas vykdomas remiantis LR Švietimo įstatymu, 2013 m. gruodžio23 d. nutarimu Nr. XII-745, ir Švietimo ir mokslo ministro įsakymu 2015 m. gruodžio 21d. įsakymu Nr. V- 1308 „Dėl Geros mokyklos koncepcijos patvirtinimo“. Tvirtinama mokyklos , įgyvendinančios bendrojo ugdymo programas, veiklos kokybės įsivertinimo metodika. Šis įsakymas įsigalioja 2016m. rugsėjo 1 dieną.

**TIKSLAS:** Atlikti mokyklos veiklos kokybės rodiklio 1.2.2. Mokyklos pasiekimai ir pažanga giluminį įsivertinimą. Raktiniai žodžiai: rezultatyvumas, stebėsenos sistemingumas, pasiekimų ir pažangos pagrįstumas, atskaitomybė.

**UŽDAVINIAI:** Rinkti, apdoroti, analizuoti, įforminti mokyklos veiklos kokybės įsivertinimo rezultatus.

Stiprinti mokyklos bendruomenės narių tapatumo jausmą, atsakomybę už mokyklos veiklos kokybę.

Teikti mokyklos bendruomenės nariams patikimą ir išsamią informaciją apie visų mokyklos veiklos sričių kokybę.

**Giluminiam vertinimui 2021-2022 m.m. pasirinktas rodiklis:**

* **1.1.2.2. Mokyklos pasiekimai ir pažanga.**

Rezultatyvumas – 3,5

Stebėsenos sistemingumas – 3,7

Pasiekimų ir pažangos pagrįstumas – 3,6

Atskaitomybė – 3,7

**Tobulinimui:**

* **2. 2.2.1.**Mokymosi įprasminimas.
* **Kodėl pasirinkome šiuos rodiklius?**

Tęsiamos suplanuotos veiklos (projektai: „ LET‘S CREATE OUR BOOK TOGETHER“, „GAMIFICATION IN CLASS – CHALLENGES AND REWARDS“, „ VEŽA“, praktinių studijų dienos), kurios parodys kokią įtaką jos turėjo mokinių mokymosi įprasminimui.

**Darbo grupė 1.2.2. rodikliui nagrinėti pasirinko šiuos vertinimo metodus:**

* Spec. pedagogų ataskaitos
* ŠPT vertintų mokinių pažymos
* Administracijos pateikti duomenys
* Dokumentų analizė
* NMPP testų 2 metų palyginimas

Raktinis žodis: Rezultatyvumas

**Daugiau nei 50 proc. mokinių pasiekia daugiau nei patenkinamą pasiekimų lygį.**

Raktinio žodžio **rezultatyvumas** nagrinėjimui naudoti šie vertinimo šaltiniai:

• Mokinių metinių pasiekimų ir pažangos rezultatų ataskaitos (administracijos pateikti duomenys)

• Mokinio individualios pažangos vertinimo aplankai.

• Pokalbis su pavaduotoja ugdymui.

Naudota Mokinių metinių pasiekimų ir pažangos rezultatų ataskaita

Šilutės Žibų pradinės mokyklos mokinių pažangos metinė analizė
2019-2020 m.m. / 2021-2022m.m.

|  |  |  |  |
| --- | --- | --- | --- |
| Dalykas | Pasiekimų lygmuo | 2019-2020m.m.Metinis | 2020-2021m.m.Metinis |
| Lietuvių k.  | A | 35,6% | 24,9% |
|   | PG | 44,7% | 50,8% |
|   | PT | 19,6% | 23,8% |
|   | NP | \_ | 0,5% |
| Matematika  | A | 40,7% | 25,2% |
|   | PG | 42,5% | 54.6% |
|   | PT | 16,7% | 20.1% |
|   | NP | - | - |
| Pasaulio paž. | A | 46,5% | 24,2% |
|   | PG | 41,8% | 57,2% |
|   | PT | 11,6% | 17,4% |
|   | NP | - | 0,34% |
| Anglų k.  | A | 44,6% | 40,1% |
|   | PG | 40,7% | 44% |
|   | PT | 14,7% | 15,3% |
|  | NP | - |  |

**Išvada:**

Remiantis Šilutės Žibų pradinės mokyklos mokinių pažangos metinių analizių (2019-2020 m.m. / 2021-2022m.m.) duomenimis, pastebėta, kad daugiau nei 50 procentų mokinių pasiekia daugiau nei patenkinamą pasiekimų lygį.

2019-2020m.m. lietuvių k. patenkinamą lygi pasiekė 19,6 proc. mokinių, o 2021-2022 m.m. – 23,8 proc..

2019-2020m.m. matematikos patenkinamą lygi pasiekė 16,7 proc. mokinių, o 2021-2022 m.m. – 20,1 proc..

2019-2020m.m. pasaulio paž. patenkinamą lygi pasiekė 11,6 proc. mokinių, o 2021-2022 m.m. – 17,4 proc..

2019-2020m.m. anglų k. patenkinamą lygi pasiekė 14,7 proc. mokinių, o 2021-2022 m.m. – 15,3 proc..

Rezultatai parodė, kad 2019-2020m.m. mokymosi pasiekimai geresni , nei 2021-2022 m.m.. Galimai geresnius mokymosi pasiekimus 2019-2020 m.m. įtakojo nuotolinis mokymas, kurio metu mokiniai ne visas jiems paskirtas užduotis atlikdavo savarankiškai ir sąžiningai.

**Raktinis žodis: Stebėsenos sistemingumas**

**Iliustracija: mokslo metų pabaigoje analizuojami NMPP rezultatai, teikiamos rekomendacijos mokytojams žemiausią procentinį vidurkį įvertintoms sritims tobulinti.**

|  |  |  |  |
| --- | --- | --- | --- |
| Dalykas | 2020-2021 m. m. | 2021-2022 m. m. | Dinamikos analizė |
| Skaitymas | 70,3% | 53,5% | -16,8% |
| Matematika | 67,7% | 59,0% | -8,7% |
| Pasaulio pažinimas | - | 57,2% | - |

|  |  |  |  |
| --- | --- | --- | --- |
| Dalykas | 2020-2021 m. m. | 2021-2022 m. m | Dinamikos analizė |
|  | skirtumas nuo šalies vidurkio | skirtumas nuo savivaldybės vidurkio | skirtumas nuo šalies vidurkio | skirtumas nuo savivaldybės vidurkio | skirtumas nuo šalies vidurkio | skirtumas nuo savivaldybės vidurkio |
| Skaitymas | -0,1% | 1,0% | -1,1% | 0,2% | -1% | -0,8% |
| Matematika | 0,1% | 2,1% | -4,3% | -4,0% | -4,4% | -6,1% |
| Pasaulio pažinimas | - | - | -4,7% | -7,9% | - | - |

|  |  |  |  |
| --- | --- | --- | --- |
| Dalykas | 2020-2021 m. m.žemiausiu procentiniu vidurkiu įvertinta sritis | 2021-2022 m. m.žemiausiu procentiniu vidurkiu įvertinta sritis | Dinamikos analizė |
| Skaitymas | 1.Veikėjų ir (arba) objektų išskyrimas ir aptarimas 67,8 %2. Tiesioginių išvadų darymas 52,8% | 1.Veikėjų ir (arba) objektų išskyrimas ir aptarimas 49,3 %2. Tiesioginių išvadų darymas 47,3% | 1.Veikėjų ir (arba) objektų išskyrimas ir aptarimas -18,5 %2. Tiesioginių išvadų darymas -5,5% |
| Matematika | 1.Komunikavimas ir bendrosios problemų sprendimo strategijos 53,3%2. Aukštesnieji mąstymo gebėjimai 55,0% | 1.Geometrija, matai ir matavimai 47,5 %2. Aukštesnieji mąstymo gebėjimai 41,4% | Aukštesnieji mąstymo gebėjimai - -13,6% |
| Pasaulio pažinimas | - | Gyvoji gamta ir žmogus 47% | - |

**Išvada.** Pagal gautus iliustracijos „Stebėsenos sistemingumas“ duomenis, lyginant dviejų metų NMPP rezultatus mokinių pasiekimai žemėja. Skaitymo rezultatų vidurkis per metus nukrito 16,8 %, matematikos 8,7%. Mokinių pasiekimų rezultatai žemėja ir lyginant su šalies bei savivaldybės vidurkiais. Žemiausiu procentiniu vidurkiu įvertintos dalykų sritys sutampa ir pažemėjo: skaityme - veikėjų ir (arba) objektų išskyrimas ir aptarimas bei tiesioginių išvadų darymas; matematikoje - aukštesnieji mąstymo gebėjimai.

**Raktinis žodis: Pasiekimų ir pažangos pagrįstumas – 3,6**

**Išanalizavus gautus rezultatus, koreguojamas ugdymo turinys, bei atliekamas mokinio mokymosi sunkumų diagnozavimas laiku.**

Atlikus dokumentų, pagal reglamentuojamą mokyklos mokinių pasiekimų ir pažangos vertinimo tvarkos aprašą, analizę, nustatyta, kad 100% mokyklos mokytojų mokinių pažangą ir pasiekimus fiksuoja elektroniniame dienyne. 100% mokyklos pradinių klasių mokytojų mokinių diagnostinių darbų rezultatus fiksuoja individualios mokinių pažangos stebėjimo aplankuose, kuriuos mokytojų padedami, mokosi sudaryti patys mokiniai, kartu mokydamiesi įsivertinti ir savo pasiekimus. 100% mokyklos pradinių klasių mokytojų du kartus per metus atlieka ugdymo plano įgyvendinimo sėkmingumo analizę esamam mokinių pasiekimų lygiui ir pažangai nustatyti ir atrasti priemonių ir būdų, kaip pagerinti mokinių individualią pažangą, indentifikuoti problemas ir inicijuoti reikalingus sprendimus. Mokiniai, kurių gebėjimai žemesni, nei tam koncentrui būdingi patenkinamo lygio požymiai, vertinami mokyklos specialistų ir rezultatai aptariami Vaiko gerovės komisijos posėdyje. Įvertinus mokinio gebėjimus, esant poreikiui ir tėvų sutikimui, mokinys siunčiamas į Švietimo pagalbos tarnybą išsamiam poreikių lygiui ir grupei įvertinti. Lyginant 3 metų rugsėjo 1 d. duomenis:

 2019 metais mokėsi 32 SUP mokiniai. Pagal poreikių lygį mokykloje buvo ugdomi 3 nedidelių, 10 - vidutinių, 17 – didelių ir 2 labai didelių SUP mokiniai. Pagal pritaikytas programas mokėsi - 26 mokiniai, individualizuotas – 2 mokiniai.

 2020 metais mokėsi 39 SUP mokiniai. Pagal poreikių lygį: 4 – nedidelių, 5 – vidutinių, 25 – didelių, 5- labai didelių SUP mokiniai. Pagal pritaikytas programas mokėsi – 25 mokiniai, individualizuotas – 6 mokiniai.

 2021 metais mokėsi 55 SUP mokiniai. Pagal poreikių lygį: 3 – nedidelių, 12 – vidutinių, 35 – didelių, 5 – labai didelių SUP mokiniai. Pagal pritaikytas programas mokėsi - 29 mokiniai, individualizuotas – 8 mokiniai.

 **Išvada:** Duomenų analizė leidžia daryti prielaidą, jog dauguma pedagogų (89-60 %) geba įvertinti mokinių mokymosi rezultatus, daromą asmeninę pažangą, atsižvelgiant į kiekvieną vaiką. SUP mokinių skaičius kiekvienais metais didėja, tai rodo, jog mokyklos pedagogai ir švietimo pagalbos specialistai geba identifikuoti mokinių mokymosi sunkumus, nustato priežastis ir ieško būdų jas šalinti, sudarydami visas sąlygas asmeninės mokinio pažangos ir kompetencijų plėtojimui. Mokytojų sudaromos pritaikytos ir individualizuotos programos atitinka mokinių gebėjimus ir poreikius, atliepia tėvų lūkesčius ir leidžia pasiekti išsikeltų individualių tikslų. SUP mokinių besimokančių pagal pritaikytas ir individualizuotas programas pažanga aptariama VGK posėdžiuose, 2 kartus per metus.

 **Raktinis žodis:** **Atskaitomybė – 3,8**

Mokykla kas 2-3 metai atlieka platųjį įsivertinimą. Iš nurodytos srities , temos , rodiklio atlieka giluminį įsivertinimą. Kiekvienais metais yra užpildoma ir NŠA išsiunčiama bendrojo ugdymo mokyklų įsivertinimo ir pažangos anketa. Rezultatai pateikiami Šilutės rajono švietimo ir kultūros skyriui, mokyklos mokytojų tarybai, bendruomenei.

**Rekomendacijos**

1. Ugdyti mokinių mokėjimo mokyti kompetenciją ir pamokose daugiau taikyti savarankiško darbo metodus.

2. Siekiant pagerinti mokinių mokymosi pasiekimus, rekomenduojama skirti konsultacines valandas.

3. Pagal galimybes ir poreikį naują informaciją pateikti vaiko gyvenimo patirties kontekste, ugdyti mokinių gebėjimą veikti mokyklinėje ir nemokyklinėje aplinkoje, daugiau dėmesio skirti užduočių atlikimo kokybei pamokoje.

4. Specialių poreikių (individualizuotų ir pritaikytų programų) mokiniai neturėtų atlikti NMPP testų, sudarytų mokiniams, kurie ugdomi pagal bendrąsias ugdymo(si) programas.

**Nutarimas**

Iki 2023 m. sausio 15 d. remiantis gautais giluminio įsivertinimo rezultatais, užpildyti NŠA bendrojo ugdymo įsivertinimo ir pažangos anketą. Giluminį 2022 metų mokyklos įsivertinimo anketą pristatyti Šilutės rajono savivaldybės švietimo ir kultūros skyriui ir gautus duomenis panaudosime Šilutės Žibų pradinės mokyklos SSGG analizei prašyti ir mokyklos strateginiam planui koreguoti.